Marie Dorin Habert

Marie Dorin-Habert (født Marie Dorin; 19. juni 1986 i Lyon) er en fransk tidligere skiskytter som representerte klubben CO 7 Laux.

Under VM i skiskyting 2015 i Kontiolax ble Dorin verdensmester på sprint og jaktstart, og var med på Frankrikes lag som tok sølv på mix-stafett. Hun var med på å ta bronse på stafetten i VM i Pyeongchang 2009. Under VM i skiskyting 2016 i Oslo tok hun tre gull og seks medaljer, og ble den som tok flest medaljer.

Hun gikk sitt siste løp i Holmenkollen 18. mars 2018.

 Karriere 
Dorin begynte med skiskyting i 2000, og hun debuterte i europacupen i 2003 med en 12.-plass på sprinten i Ridnaun-Val Ridanna. Hun kom på femteplass på den påfølgende jaktstarten, det var hennes beste europacupresultat i flere år. Under Junior-VM i Haute Maurienne i 2004 var hun med på å ta gull på stafetten, men hun gjorde det bra også individuelt. Hun tok 14.-plass på sprinten, sjetteplass på jaktstarten og sjuendeplass på normaldistansen.

I 2005 forbedret hun sin personlige bestenotering i europacupen først til en tredjeplass, og senere til en andreplass på sprinten i Ridnaun-Val Ridanna, samme sted som hun debuterte. En måned senere var det Junior-VM i Kontiolax, tok hun bronse på normaldistansen, hennes første individuelle medalje i et mesterskap. Det franske laget forsvarte også stafettgullet, og Dorin gikk andre etappe. Året etter, under Junior-VM i Presque Isle, var hun med på å ta sølv på stafetten, men individuelt endte hun bare opp med tre 19.-plasser. Under Europamesterskapet samme år, var hun med på å ta bronse i stafett. Hun tok også 16.-plass på sprinten og normaldistansen og 15.-plass på jaktstarten. 

I sitt siste år som junior, i 2007, deltok Dorin i Junior-VM i Martell-Val Martello. Hennes beste resultat var en niendeplass på sprinten, og senere samme år debuterte i verdenscupen. Hennes beste resultat i debutsesongen var en 35.-plass, men den påfølgende sesongen gikk betydelig bedre, noe som mye skyldtes at hun forbedret treffprosenten sin fra 78 % til 86 %. Med en treffprosent på 86 %  var hun den 13. beste skytteren i verdenscupen i sesongen 2008/09.  

Dorin tok sine første verdenscuppoeng i sitt andre renn den sesongen, og hun gjorde det bedre og bedre videre utover. På sprinten i Ruhpolding tok hun ny personlig bestenotering i verdenscupen med en 15.-plass. Hun var med på å ta bronse på stafetten i VM i Pyeongchang 2009, sammen med Marie-Laure Brunet, Sylvie Becaert og Sandrine Bailly. Hennes beste individuelle plassering i VM var en 19.-plass på jaktstarten. På sprinten i Trondheim tok hun sin første topp-ti plassering i verdenscupen, og under verdenscupavslutningen i russiske Khanty-Mansijsk tok hun niendeplass på sprinten før hun tok sin første pallplassering, en tredjeplass på jaktstarten. Hun skjøt kun én bom, og endte 30,5 sekunder bak tyske Magdalena Neuner. Dorin tapte imidlertid et spurtoppgjør med italienske Michela Ponza om andreplassen.  Hun ble nummer 28 i verdenscupen sammenlagt.

Tre pallplasseringer i stafetten i verdenscupen 2009/2010.

I 2017 ble hun tildelt Holmenkollmedaljen. Etter de olympiske vinterlekene i 2018 ble hun utnevnt til ridder av Æreslegionen.

 Meritter 
(Per 15. mars 2018)

 Sammenlagtstillinger verdenscupen 
 Sesong Individuelt Sprint Jaktstart Fellesstart Totalt Løp Poeng Plass Løp Poeng Plass Løp Poeng Plass Løp Poeng Plass Løp Poeng Plass2007/08 2/3  -  -  6/10  -  -  1/8  -  -  0/5  -  -  9/26  0  -2008/09 4/4  22  53.  10/10  103  31.  7/7  136  17.  3/5  51  30.  24/26  314  28.2009/10 4/4  43  35.  10/10  219  14.  6/6  111  19.  5/5  98  19.  25/25  492  17.2010/11 4/4  110  10.  10/10  265  10.  7/7  211  7.  5/5  140  9.  26/26  726  7.2011/12 3/3  107  7.  10/10  234  13.  8/8  246  9.  5/5  172  8.  26/26  749  9.2012/13 3/3  84  11.  10/10  325  4.  8/8  277  3.  5/5  175  4.  26/26  843  4.2013/14 0/2  -  -  3/9  75  44.  3/8  93  32.  1/3  48  24.  7/22  216  35.2014/15 1/3  26  39.  7/10  233  11.  4/7  155  13.  3/5  112  16.  15/25  526  15.2015/16 3/3  152  2.  9/9  336  2.  8/8  331  3.  5/5  236  2.  25/25  1028  2.2016/17 3/3  66  13.  9/9  297  4.  8/9  346  4.  5/5  147  6.  25/26  856  4.2017/18 1/2  -  -  7/8  118    4/7 108     2/5  41     14/22  264   

 Olympiske leker 

LekerNormaldistanseSprintJaktstartFellesstartStafettMiks-stafett 2010 Vancouver 51.-plass Bronse 17.-plass 16.-plass Sølv 2014 Sotsji 39.-plass 20.-plass 14.-plass —  6.-plass 2018 Pyeongchang — 4.-plass 27.-plass 9.-plass Bronse Gull

 Verdensmesterskap 
MesterskapNormaldistanseSprintJaktstartFellesstartStafettMiks-stafett 2009 Pyeongchang 33.-plass 42.-plass 18.-plass — Bronse — 2011 Khanty-Mansijsk 6.-plass 8.-plass 15.-plass 8.-plass Sølv Bronse 2012 Ruhpolding 4.-plass 9.-plass 9.-plass 6.-plass Sølv 11.-plass 2013 Nové Město 9.-plass 18.-plass 16.-plass 9.-plass 6.-plass Sølv 2015 Kontiolax — Gull Gull 8.-plass Sølv Sølv 2016 Oslo Gull Sølv Bronse Gull  Sølv Gull 2017 Hochfilzen 40.-plass 7.-plass 6.-plass 7.-plass Bronse Sølv

 Juniorverdensmesterskap 
MesterskapNormaldistanseSprintJaktstartFellesstartStafettMiks-stafett2004 Haute Maurienne 7.-plass 14.-plass 6.-plass  Gull 2005 Kontiolax Bronse 18.-plass 16.-plass  Gull 2006 Presque Isle  19.-plass 19.-plass 19.-plass  Sølv 2007 Martell-Val Martello  22.-plass 9.-plass 10.-plass  — 

 Europamesterskap 
MesterskapNormaldistanseSprintJaktstartFellesstartStafettMiks-stafett2006 Langdorf-Arbersee (U21) 16.-plass 16.-plass 15.-plass  Bronse 2008 Nové Město (U26) 15.-plass 39.-plass 36.-plass  — 

 Referanser 

 Eksterne lenker 



Kategori:Personer fra Lyon
Kategori:Franske skiskyttere
Kategori:Verdensmestere i skiskyting
Kategori:Olympiske mestere for Frankrike
Kategori:Olympiske sølvmedaljevinnere for Frankrike
Kategori:Olympiske bronsemedaljevinnere for Frankrike
Kategori:Olympiske mestere i skiskyting
Kategori:Olympiske sølvmedaljevinnere i skiskyting
Kategori:Olympiske bronsemedaljevinnere i skiskyting
Kategori:Vinnere av Holmenkollmedaljen
Kategori:Medaljevinnere under Vinter-OL 2010
Kategori:Deltakere for Frankrike under Vinter-OL 2010
Kategori:Skiskyttere under Vinter-OL 2010
Kategori:Deltakere for Frankrike under Vinter-OL 2014
Kategori:Skiskyttere under Vinter-OL 2014
Kategori:Deltakere for Frankrike under VM i skiskyting 2015
Kategori:Deltakere for Frankrike under VM i skiskyting 2016
Kategori:Medaljevinnere under Vinter-OL 2018
Kategori:Deltakere for Frankrike under Vinter-OL 2018
Kategori:Skiskyttere under Vinter-OL 2018
Kategori:Deltakere for Frankrike under VM i skiskyting 2009
Kategori:Deltakere for Frankrike under VM i skiskyting 2011
Kategori:Deltakere for Frankrike under VM i skiskyting 2012
Kategori:Deltakere for Frankrike under VM i skiskyting 2013
Kategori:Deltakere for Frankrike under VM i skiskyting 2017